Varmen hjælper dig på vej, og det handler om at lade varmen arbejde for dig i yogaen. Sådan lyder det fra instruktør Maria Abildgaard, der mandag aften bød inden for hos Fokus Folkeoplysning i Aalborg til en varm omgang yoga. Og yogaen var denne aften særligt henvendt til løbere, da løb og yoga har vist sig at være en god kombination. - Det betyder, at du kan komme dybere i nogle stræk. Holdet i aften arbejder meget med hofter, hvor vi bare er lidt mere spændte og også i lår. Og hot yoga betyder samtidig, at man kan komme dybere i nogle stræk, og det er også særligt godt for løbere, forklarer Maria Abildgaard. En af de løbere, der er mødt frem, er Kasper Nielsen. Han har løbet flere marathon - men er ikke erfaren yogi. - Man er som løber mindre fleksible end mange andre,  især på bagsiden, da man jo sjældent bruger tid på udspænding, men man koncentrerer sig bare om at løbe, fortæller Kasper Nielsen. Han tror bestemt, at han fremover vil gøre sig mere i yoga. - Jeg tror på det, og jeg vil bestemt overveje at prioritere det som en del af min træning for ikke at løbe ind i nogle skader, siger han.
Yoga i 34 grader er blevet hot øger smidighed og fleksibilitet og giver håb til løbere om at give mindre risiko for at få skader.